**การขอเปิดบัญชีในชื่อศูนย์วิจัย/กลุ่มวิจัย/หน่วยวิจัย/ห้องปฏิบัติการวิจัย**

**ที่ได้รับการจัดสรรเงินสนับสนุนจาก มทส.**

 หัวหน้าศูนย์วิจัย/กลุ่มวิจัย/หน่วยวิจัย/ห้องปฏิบัติการวิจัย ที่ได้รับการจัดสรรเงินสนับสนุนจากมหาวิทยาลัยที่มีความพร้อมทำข้อตกลงรับเงินสนับสนุน ให้ติดต่อขอเปิดบัญชีโครงการวิจัยโดยตรงที่ ธนาคารไทยพาณิชย์ จำกัด (มหาชน) สาขา มหาวิทยาลัยเทคโนโลยีสุรนารี โดยทางธนาคารจะมอบเอกสารการเปิดบัญชี ดังนี้

1. แบบขอเปิดบัญชี และ
2. บัตรตัวอย่างลายมือชื่อผู้มีอำนาจการเบิกจ่าย ซึ่งหัวหน้าศูนย์วิจัย/กลุ่มวิจัย/หน่วยวิจัย/ห้องปฏิบัติการวิจัยจะต้องดำเนินการ ดังนี้

2.1 ให้หัวหน้าศูนย์วิจัย/กลุ่มวิจัย/หน่วยวิจัย/ห้องปฏิบัติการวิจัยแต่ละท่านเปิดบัญชีชื่อ

 “มทส. - ชื่อศูนย์วิจัย/กลุ่มวิจัย/หน่วยวิจัย/ห้องปฏิบัติการวิจัย” (อาจย่อให้สั้นลงแต่ให้สื่อความหมายถึงศูนย์วิจัย/กลุ่มวิจัย/หน่วยวิจัย/ห้องปฏิบัติการวิจัยนั้น ๆ)

2.2 ลงนามในตัวอย่างลายมือชื่อผู้มีอำนาจการเบิกจ่าย 2 ใน 3 ท่าน ประกอบด้วย หัวหน้าศูนย์วิจัย/กลุ่มวิจัย/หน่วยวิจัย/ห้องปฏิบัติการวิจัย คณบดี และหัวหน้าสถานวิจัย (รวม 3 ท่าน/ชุด) ในกรณีที่หัวหน้าศูนย์วิจัย/กลุ่มวิจัย/หน่วยวิจัย/ห้องปฏิบัติการวิจัยดำรงตำแหน่งคณบดี หรือหัวหน้าสถานวิจัย ให้ลงนามในตัวอย่างลายมือชื่อผู้มีอำนาจการเบิกจ่าย 2 ใน 2 (รวม 2 ท่าน/ชุด) พร้อมทั้งสำเนาบัตรประชาชนผู้มีอำนาจการเบิกจ่าย เพื่อเป็นหลักฐานในการขอเปิดบัญชีโดยให้ ทุกท่านลงนามรับรองสำเนาถูกต้อง

2.3 นำเอกสารทั้งหมดไปเปิดบัญชี ณ ธนาคารไทยพาณิชย์ จำกัด (มหาชน) สาขา มทส. โดยเปิดบัญชีขั้นต่ำ จำนวนเงิน 500 บาท (ห้าร้อยบาทถ้วน) และสมุดบัญชีที่ได้รับจากการขอเปิดบัญชี หัวหน้าศูนย์วิจัย/กลุ่มวิจัย/หน่วยวิจัย/ห้องปฏิบัติการวิจัยจะต้องเป็นผู้เก็บรักษาด้วยตนเอง เพื่อความพร้อมสำหรับการใช้จ่ายเงิน

2.4 เมื่อจำนวนเงินในงวดที่ 1 ที่หัวหน้าศูนย์วิจัย/กลุ่มวิจัย/หน่วยวิจัย/ห้องปฏิบัติการวิจัยขออนุมัติเบิกจ่ายได้ปรากฏในสมุดบัญชีให้หัวหน้าฯ ดำเนินการถอนเงินต้น (เงินที่ขอเปิดบัญชีขั้นต่ำตามข้อ 2.3) เพื่อกันดอกเบี้ยสมทบกับเงินศูนย์วิจัย/กลุ่มวิจัย/หน่วยวิจัย/ห้องปฏิบัติการวิจัยที่จะได้รับการโอนตามงวดต่อไป

2.5 หัวหน้าศูนย์วิจัย/กลุ่มวิจัย/หน่วยวิจัย/ห้องปฏิบัติการวิจัยท่านใดที่ไม่ได้ดำเนินการถอนเงินต้นออก (ตามข้อ 2.4) เมื่อสิ้นสุดโครงการแล้วจำนวนเงินที่เกิดขึ้นจากดอกเบี้ยทั้งหมดสถาบันวิจัยและพัฒนาจะถือว่าท่านยินยอมมอบให้มหาวิทยาลัยต่อไป

 ทั้งนี้ เจ้าหน้าที่ของสถาบันวิจัยและพัฒนาจะเป็นผู้ดำเนินการแจ้งให้หัวหน้าศูนย์วิจัย/กลุ่มวิจัย/หน่วยวิจัย/ห้องปฏิบัติการวิจัยแต่ละท่านทราบ ในกรณีที่การขออนุมัติเบิกจ่ายประจำงวดได้รับการพิจารณาอนุมัติและโอนเงินเข้าบัญชีเป็นที่เรียบร้อยแล้ว

(ต้องการรายละเอียดเพิ่มเติม โปรดติดต่อ สถาบันวิจัยและพัฒนา โทร.4702)

**การเปิดบัญชีเงินฝากศูนย์วิจัย/กลุ่มวิจัย/หน่วยวิจัย/ห้องปฏิบัติการวิจัย**

เอกสารประกอบข้อตกลงเลขที่

**ชื่อศูนย์วิจัย/กลุ่มวิจัย/หน่วยวิจัย/ห้องปฏิบัติการวิจัย**

**ชื่อบัญชี**

**เลขที่บัญชี**

**ธนาคาร** ไทยพาณิชย์ จำกัด (มหาชน) **สาขา** มหาวิทยาลัยเทคโนโลยีสุรนารี

**รายนามผู้มีอำนาจสั่งจ่าย**

1. คณบดี

2. หัวหน้าสถานวิจัย

3. หัวหน้าศูนย์วิจัย/กลุ่มวิจัย/หน่วยวิจัย/ห้องปฏิบัติการวิจัย

**เงื่อนไขการสั่งจ่าย**

 ผู้มีอำนาจสั่งจ่าย 2 ใน 3

 ลงนาม

 ( )

 หัวหน้าศูนย์วิจัย/กลุ่มวิจัย/หน่วยวิจัย/ห้องปฏิบัติการวิจัย

 ผู้รับทุน